กรุงไทยดูด1.3หมื่นล.ขาย3กองตราสารหนี้
KTAM ขายกองทุนตราสารหนี้ 3 กอง รวม 1.3 หมื่นล้านบาท ลงทุนสั้น 3-6 เดือน ยาวสุด 2 ปี จ่าย 4%
11 ก.ย. 2555

KTAM ขายกองทุนตราสารหนี้ 3 กอง รวม 1.3 หมื่นล้านบาท ลงทุนสั้น 3-6 เดือน ยาวสุด 2 ปี จ่าย 4%
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า ในสัปดาห์นี้บริษัทจะเปิดขายกองทุนตราสารหนี้ 3 กองทุน ประกอบด้วย กองทุนที่มีอายุ 3 เดือน 6 เดือน และ 2 ปี มูลค่าโครงการรวม 1.3 หมื่นล้านบาท 
สำหรับกองทุนเปิดกรุงไทยตราสารหนี้ เอฟไอเอฟ 26 เสนอขายวันที่ 10-18 ก.ย. 2555 มูลค่า 5,000 ล้านบาท เน้นลงทุนในเงินฝากประจำของสถาบันการเงินและตราสารหนี้ในต่างประเทศ ผลตอบแทนประมาณ 4% ต่อปี รับซื้อคืนหน่วยลงทุนอัตโนมัติทุก 6 เดือน 
นอกจากนี้ บริษัทเปิดจำหน่ายและรับซื้อคืนรอบใหม่ของกองทุนเปิดกรุงไทยสมาร์ท อินเวส 3 เดือน 3 ในวันที่ 10-14 ก.ย. 2555 อายุ 3 เดือน มูลค่า 3,000 ล้านบาท ลงทุนในเงินฝากธนาคารและตั๋วแลกเงินเอกชนในประเทศ ผลตอบแทน 2.85% ต่อปี และกองทุนเปิดกรุงไทยธนทรัพย์ บี 51 เสนอขายวันที่ 12-18 ก.ย. 2555 อายุ 6 เดือน มูลค่า 5,000 ล้านบาท ลงทุนในเงินฝากต่างประเทศและตราสารหนี้ในประเทศ ผลตอบแทน 3.10% ต่อปี
บลจ.กรุงศรี เปิดขายกองทุนเปิดกรุงศรีตราสารหนี้ 6M36 ลงทุนทั้งในและต่างประเทศ อายุ 6 เดือน ขายวันที่ 11-17 ก.ย. 2555 ผลตอบแทน 3.15% ต่อปี